open-index/open-wikipedia-markdown huggingface dataset:
Πάτιο

μικρογραφία|Πάτιο στο Τολέδο της Ισπανίας
Το **πάτιο** (από το ισπανικό: *patio*, · «αυλή», «προαύλιο», «πλακόστρωτη αυλή») είναι υπαίθριος χώρος, συνήθως πλακοστρωμένος, που χρησιμοποιείται ως χώρος γεύματος ή ως χώρος αναψυχής και γειτονεύει με την κυρίως κατοικία. Με αυτό τον όρο μπορεί επίσης να νοείται και ένα εσωτερικό **αίθριο** (όπως συμβαίνει  σε πολλά ισπανικά σπίτια) ή ένας πλακόστρωτος χώρος μεταξύ της κατοικίας και του κήπου.
Τα αίθρια αυτά είναι συνήθως κατασκευασμένα από τούβλα, πλακάκια, σκυρόδεμα, ή φυσικές πέτρες επίστρωσης.

## Διεθνείς όροι
Στην Αυστραλία και την Ινδία η λέξη *πάτιο* χρησιμοποιείται συχνά εννοώντας κάθε είδους εξωτερικό μπαλκόνι ή βεράντα.

Στο Ιράν ο περσικός όρος που χρησιμοποιείται για το πάτιο είναι «حیات خلوت» (χαγιάτ χαλβάτ), το οποίο μεταφράζεται ως «μικρή, ήσυχη και ιδιωτική αυλή» και είναι συνήθως μια αυλή μέσα στην κατοικία ή μια αυλή περιστοιχισμένη με μάντρα εντός της ιδιοκτησίας, για την προστασία της ιδιωτικής ζωής των γυναικών χωρίς μαντήλα.

Στο Όουλου, στη Φινλανδία, το *πάτιο* είναι ένας ειδικά διαμορφωμένος με έπιπλα χώρος έξω από μια παμπ ή ένα εστιατόριο. Σε άλλα μέρη της Φινλανδίας οι χώροι αυτοί ονομάζονται «βεράντες».

## Παραπομπές
* «Patio», *Encyclopædia Britannica*

Κατηγορία:Αρχιτεκτονικά στοιχεία κτιρίων
SciTE

Το **SciTE** (ή **SCIntilla based Text Editor**) είναι ένας διαλειτουργικός επεξεργαστής κειμένου γραμμένος από τον Neil Hodgson χρησιμοποιώντας το Scintilla. Αδειοδοτείται κάτω από την ελάχιστη έκδοση του HPND. 

Ελαφρύ και δημιουργημένο για ταχύτητα, σχεδιάστηκε κυρίως για επεξεργασία πηγαίου κώδικα και έχει την δυνατότητα επισήμανση σύνταξης και ενσωματωμένη αναφορά ορισμού συνάρτησης για πολλές διαφορετικές γλώσσες προγραμματισμού. Υπάρχει επίσης διαθέσιμο ως αυτόνομο εκτελέσιμο αρχείο, ιδανικό για μνήμες USB. Το SciTE μοιράζεται κάποια χαρακτηριστικά με άλλους επεξεργαστές που επίσης βασίζονται στο Scintilla.

## Ιστορικό
Το SciTE εκδόθηκε για πρώτη φορά το 1999.

## Προσαρμογή
Το SciTE προσαρμόζεται εύκολα. Οι ρυθμίσεις μπορούν να αλλαχτούν επεξεργάζοντας αρχεία διαμόρφωσης απλού κειμένου. Είναι δυνατό να έχετε διαφορετικές ρυθμίσεις για κάθε γλώσσα και έργο, καθώς και γενικές ή εξατομικευμένες επιλογές. Αυτές επιτρέπουν προσαρμογή υψηλού επιπέδου για πράγματα όπως πλήκτρα συντόμευσης, στηλοθεσία, αναδίπλωση κώδικα, γραμματοσειρές και επισήμανση σύνταξης.

Επιπλέον, η γλώσσα προγραμματισμού Lua είναι ενσωματωμένη στο SciTE, επιτρέποντας στον χρήστη παραπέρα προσαρμογή. Κάποιος μπορεί να γράψει σενάρια στην Lua που έχουν πρόσβαση στα περιεχόμενα των ενδιάμεσης μνήμης και των API του Scintilla. Τα σενάρια μπορούν να ενεργοποιηθούν από μια συντόμευση πληκτρολογίου, ή από ένα συμβάν, δίνοντας τη δυνατότητα για υλοποίηση της αυτόματης συμπλήρωσης ή άλλων ρυθμίσεων. Χρήσιμα σενάρια μπορούν να βρεθούν δικτυακά.

Το 2003, 21 τοπικοποιήσεις των κειμένων μενού και υποστήριξης 36 διαφορετικών προγραμματιστικών γλωσσών και άλλων μορφών κώδικα ήταν διαθέσιμες και ο επεξεργαστής μπορούσε να κάνει αυτόματη μετατροπή μεταξύ τεχνοτροπιών διαχωριστικό γραμμών διαφορετικών μορφών και να ανιχνεύσει αρχεία Unicode. Ως ασυνήθιστο χαρακτηριστικό, το SciTE μπορεί να εξάγει αρχεία απλού κειμένου σε μορφές όπως PDF. 

## Γνωρίσματα
Τα γνωρίσματα περιλαμβάνουν αντικατάσταση στην επιλογή, κανονικές εκφράσεις αντικατάσταση με υποομάδες, εύρεση σε αρχεία, αναδίπλωση κώδικα, αρχεία API, μορφοποιημένη αντιγραφή, συντομεύσεις, πολλαπλή επιλογή και υποστήριξη για γραμματοσειρές μεταβλητού πλάτους. Η επεξεργασία διάταξης αποτελείται από πολλαπλές καρτέλες που περιέχουν την πηγή και επιπλέον ένα παράθυρο εξόδου που εμφανίζει την έξοδο από τα σενάρια που εκτελούνται.

Το SciTE υποστηρίζει την επισήμανση σύνταξης πολλών γλωσσών προγραμματισμού. Η πλήρης λίστα των αναγνωρισμένων γλωσσών μπορεί να βρεθεί στην επίσημη τεκμηρίωση. Όπως όλοι οι επεξεργαστές κειμένου με βάση το Scintilla, το SciTE δεν υποστηρίζει κατάλληλα τις γλώσσες με γραφή από τα δεξιά προς τα αριστερά όπως τα αραβικά.

## Παραπομπές


## Εξωτερικοί σύνδεσμοι
* 

Κατηγορία:Διορθωτές κειμένου
Κατηγορία:Λογισμικό που χρησιμοποιεί GTK+
Alcohol Is Free

Το **Alcohol Is Free** (ελληνικά: Το Αλκοόλ Είναι Δωρεάν) είναι το τραγούδι το οποίο εκπροσώπησε την Ελλάδα στον ευρωπαϊκό διαγωνισμό τραγουδιού της Γιουροβίζιον το 2013 στη Σουηδία. Στον ελληνικό τελικό της Γιουροβίζιον, το τραγούδι βγήκε πρώτο με ποσοστό 48%. Στον τελικό της Γιουροβίζιον κατατάχθηκε το τραγούδι στην 6η θέση με 152 βαθμούς ανάμεσα στη Ρωσία η οποία ήταν στην 5η θέση με 174 βαθμούς και στην Ιταλία η οποία ήταν στην 7η θέση με 126 βαθμούς.

## Στη Eurovision
Στον Διαγωνισμό Τραγουδιού της Eurovision, το "Alcohol is Free" τοποθετήθηκε στον δεύτερο ημιτελικό όπου τερμάτισε 9ος στη σειρά.  Το τραγούδι ψηφίστηκε για να διαγωνιστεί στον τελικό.  Εκεί επιλέχθηκε να παίξει 21ος στην τελική σειρά της Eurovision.  Το τραγούδι τελικά τερμάτισε 6ο στον διαγωνισμό αφού έλαβε το μέγιστο 12 πόντους από την Κύπρο και τον Άγιο Μαρίνο, ενώ έλαβε επίσης υψηλούς βαθμούς από την Αλβανία, την Αρμενία, τη Ρωσία και το Ηνωμένο Βασίλειο.  Το "Alcohol is Free" ήταν επίσης το τραγούδι με την υψηλότερη βαθμολογία που δεν τραγουδήθηκε κυρίως στα αγγλικά. 

Το τραγούδι εγκωμιάστηκε από τους κριτικούς, με τη βρετανική *[[Daily Mirror|εφημερίδα Daily Mirror]]* να το αποκαλεί «βεβαίως λαμπρή τρέλα».  Μια ομάδα μουσικών κριτικών το βαθμολόγησε ως 67%. Ο Τσέχος μουσικός Stano Simor επέκρινε τη μελωδία του ως πολύ παρόμοια με τα ρωσικά λαϊκά τραγούδια.  *[[Νέος Κόσμος (Εφημερίδα)|Ο Νέος Κόσμος]]*, μια ελληνοαυστραλιανή εφημερίδα, γνωμοδότησε ότι το "Alcohol is Free" είχε αποκτήσει λατρεία επειδή έρχεται σε αντίθεση με τη μουσική της Europop, ενώ διατηρούσε την ελληνική λαϊκή μουσική. 

## Απόδοση στα charts

### Εβδομαδιαία charts

## Παραπομπές


## Δείτε επίσης
* Συμμετοχή της Ελλάδας στη Eurovision

## Εξωτερικοί σύνδεσμοι
* Κανάλι Youtube, MAD TV Ελλάδας, Επίσημο (Βίντεο Youtube)

Κατηγορία:Διαγωνισμός Τραγουδιού Eurovision 2013
Κατηγορία:Τραγούδια του 2013
Κατηγορία:Singles του 2013
Κατηγορία:Τραγούδια της Ελλάδας στη Eurovision
Συντηρητικό Κόμμα του Καναδά

Το **Συντηρητικό Κόμμα του Καναδά** (αγγλ. *Conservative Party of Canada*, γαλλ. *Parti conservateur du Canada*), γνωστό και με την ονομασία Τόρις, είναι ένα συντηρητικό καναδικό πολιτικό κόμμα. Τοποθετείται στα δεξιά του πολιτικού φάσματος του Καναδά. Σημερινός αρχηγός του κόμματος είναι ο Πιέρ Πουαλιέβρ.

Το κόμμα σχηματίστηκε ύστερα από την συγχώνευση της Καναδικής Συμμαχίας (πρώην Μεταρρυθμιστικό Κόμμα του Καναδά) και του Προοδευτικού Συντηρητικού Κόμματος του Καναδά. Ανήλθε στην εξουσία στις εκλογές του 2006 σχηματίζοντας κυβέρνηση μειοψηφίας, κάτι που διατηρήθηκε στις εκλογές του 2008, ενώ σχημάτισε την πρώτη κυβέρνηση πλειοψηφίας το 2011.

Κατηγορία:Καναδικά πολιτικά κόμματα
Κατηγορία:Συντηρητικά κόμματα
Ντάντε Μπονφίμ Κόστα Σάντος

Ο **Ντάντε Μπονφίμ Κόστα Σάντος** (γεννημένος στις 18 Οκτωβρίου 1983), πιο γνωστός ως **Ντάντε**  είναι Βραζιλιάνος ποδοσφαιριστής, ο οποίος αγωνίζεται στην Γαλλική Νις ως κεντρικός αμυντικός, αλλά έχει χρησιμοποιηθεί παλαιότερα ως αμυντικός μέσος ή αριστερό μπακ-χαφ.

## Μπάγερν Μονάχου
Στις 26 Απριλίου 2012, συμφώνησε να ενταχθεί στο δυναμικό της Μπάγερν Μονάχου κατά την έναρξη της σεζόν 2012–13 έναντι ποσού ύψους 4,7 εκατομμυρίων ευρώ. Ο Ντάντε κατάφερε σε σύντομο χρονικό διάστημα να καθιερωθεί στην Μπάγερν, έχοντας ξεκινήσει βασικός σε όλους τους αγώνες, μέχρι τώρα, της ομάδας του για την φετινή σεζόν της Μπουντεσλίγκα. Πέτυχε το πρώο του τέρμα με την νέα του ομάδα στον θρίαμβο των Βαυαρών με σκορ 5–0 επί της Αννόβερο 96 στις 24 Νομεβρίου 2012.

## Διάφορα
Στη διάρκεια της παρουσίας του στην Γκλάντμπαχ, ο Ντάντε ήταν γνωστός για το μαλλί του, που τον έκανε έναν *cult ήρωα* για τους οπαδούς της Μπορούσια, οι οποίοι άρχισαν να έχουν παρόμοιο κούρεμα ως ελάχιστο φόρο τιμής στον αγαπημένο τους παίκτη. Οι οπαδοί της Μπάγερν σύντομα συνέχισαν αυτή την παράδοση, έπειτα από την μετακίνηση του Βραζιλιάνου αμυντικού στην ομάδα της Βαυαρίας.

## Διεθνής Καριέρα
Ο Ντάντε έλαβε την πρώτη του κλήση στην Εθνική Βραζιλίας στις 21 Ιανουαρίου 2013 από τον επανακάμψαντα, στον πάγκο της Βραζιλίας, ομοσπονδιακό προπονητή, Λουίς Φελίπε Σκολάρι, για να πάρει μέρος στην αποστολή της ομάδας που θα αντιμετώπιζε σε φιλική αναμέτρηση, στα πλαίσια των εορτασμών για τα 150 χρόνια ζωής της Αγγλικής Ποδοσφαιρικής Ομοσπονδίας, την Αγγλία, στις 6 Φεβρουαρίου, στο Στάδιο Γουέμπλεϊ. Ξεκίνησε βασικός στην αναμέτρηση, την οποία κέρδισε η Αγγλία με σκορ 2-1 με γκολ από τους Γουέιν Ρούνεϊ και Φρανκ Λάμπαρντ.

## Τίτλοι
;Λιλ 
;* κύπελλο ΟΥΕΦΑ ιντερτότο 2004
;Σταντάρ Λιέγης
*Προ Λιγκ Βελγίου: 2007–08
*Σούπερ Καπ Βελγίου: 2008

;Μπάγερν Μονάχου

* Bundesliga: 2012–13, 2013–14, 2014–15
* DFB-Pokal: 2012–13, 2013–14
* DFL-Supercup: 2012
* UEFA Champions League: 2012–13
* UEFA Super Cup: 2013
* FIFA Club World Cup: 2013

* DFL-Supercup: 2012

## Εθνικές διακρίσεις
**[[Εθνική Βραζιλίας (ποδόσφαιρο ανδρών)|Εθνική Βραζιλίας]]** 

* Κύπελλο Συνομοσπονδιών ΦΙΦΑ

## Παραπομπές



Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Εσπόρτε Κλούμπε Ζουβεντούδε
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Σπορτίνγκ Σαρλερουά
Κατηγορία:Ποδοσφαιριστές Σταντάρ Λιέγης
Κατηγορία:Ποδοσφαιριστές Μπορούσια Μενχενγκλάντμπαχ
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Εθνικής Βραζιλίας
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Παίκτες νικητές Κυπέλλου Συνομοσπονδιών FIFA
Πανελλήνιο πρωτάθλημα κλειστού στίβου γυναικών 2013

Το Πανελλήνιο πρωτάθλημα κλειστού στίβου γυναικών 2013 διοργανώθηκε στις 16 και 17 Φεβρουαρίου στο Στάδιο Ειρήνης και Φιλίας. Πρωταθλητής αναδείχθηκε ο Πανελλήνιος Γ.Σ. Ταυτόχρονα έγινε και το πρωτάθλημα πεντάθλου που ήταν εκτός ομαδικής βαθμολογίας.

## Λεπτομέρειες

Στο πρωτάθλημα μετείχαν δεκάδες αθλήτριες από όλη την Ελλάδα και εκτός συναγωνισμού Κύπριες αθλήτριες. Βαθμολογήθηκαν συνολικά 41 σωματεία. Στους αγώνες επανήλθαν μετά από χρόνια τα 200μ. Σπουδαία κούρσα έγινε στα 3.000μ, όπου η νικήτρια Αθηνά Κοΐνη με 9.14.45 σημείωσε πανελλήνιο ρεκόρ νέων γυναικών. Πανελλήνιο ρεκόρ κορασίδων σημειώθηκε στα 800μ από την Μαρινάκου.

## Νικήτριες

## Βαθμολογία

## Πηγές
*Αποτελέσματα 27ου πανελληνίου πρωταθλήματος κλειστού στίβου.
*ΣΕΓΑΣ: 27ο πρωτάθλημα κλειστού. 1η ημέρα.
*ΣΕΓΑΣ: 27ο πρωτάθλημα κλειστού. 2η ημέρα.

Κλειστου στιβου γυναικων
Κατηγορία:Στίβος το 2013
Κατηγορία:Διοργανώσεις στίβου στον Πειραιά
Εμιράτο της Κόρδοβας

Το **Εμιράτο της Κόρδοβας** ήταν ένα ανεξάρτητο εμιράτο στην Ιβηρική Χερσόνησο μεταξύ του 756 και του 929, με πρωτεύουσα την Κόρδοβα.

Μετά την κατάκτηση της Ισπανίας από τους Ομεϋάδες την περίοδο 711-718, η Ιβηρική Χερσόνησος αποτέλεσε τη νέα επαρχία του Χαλιφάτου των Ομεϋαδών. Οι κατακτητές της Ισπανίας όρισαν ως πρωτεύουσά τους την Κορδούη (Κόρδοβα) και έλαβαν από τον Ομεϋάδα χαλίφη της Δαμασκού τον τίτλο του βαλή ή εμίρη.

Το 756 ο Αμπντ αλ-Ραχμάν Α΄ αγνόησε τους Αββασίδες χαλίφηδες της Βαγδάτης και έγινε ανεξάρτητος εμίρης της Κόρδοβας. Μετά την πτώση των Ομεϋαδών από τη θέση του χαλίφη το 750, βρισκόταν για έξι χρόνια υπό καταδίωξη. Σκοπεύοντας να ξανακερδίσει κάποια θέση εξουσίας, νίκησε τους υπάρχοντες ισλαμιστές κυβερνήτες στην περιοχή της Ισπανίας, οι οποίοι είχαν αψηφήσει την παλαιά Αρχή των Ομεϋαδών, ενώνοντας τις διάφορες τοπικές ηγεμονίες σε ένα εμιράτο. Παρόλα αυτά, αυτή η πρώτη ενοποίηση της αλ-Άνταλους χρειάστηκε επιπλέον 25 έτη μέχρι την τελείωσή της (Τολέδο, Σαραγόσα, Παμπλόνα, Βαρκελώνη, κλπ.).

Για τον επόμενο ενάμιση αιώνα, οι απόγονοι του αρ-Ραχμάν συνέχισαν ως εμίρηδες της Κόρδοβας, έχοντας τυπικά τον έλεγχο επί της υπόλοιπης αλ-Ανταλούς και κάποιες φορές ακόμα και σε τμήματα της Βόρειας Αφρικής.

## Εξωτερικοί σύνδεσμοι
* 

Κατηγορία:Πρώην εμιράτα
Κατηγορία:Χαλιφάτο των Ομεϋαδών
Αντρέ-Λουί Ντεμπιέρν

Ο **Αντρέ-Λουί Ντεμπιέρν** (γαλλικά: *André-Louis Debierne*, 14 Ιουλίου 1874 – 31 Αυγούστου 1949) ήταν Γάλλος χημικός και θεωρείται ως αυτός που ανακάλυψε το χημικό στοιχείο ακτίνιο.

Ο Ντεμπιέρν σπούδασε στην Ανώτατη Σχολή Φυσικοχημείας στο Παρίσι. Ήταν μαθητής του Σαρλ Φριντέλ, στενός φίλος των Πιερ Κιουρί και Μαρίας Κιουρί με των οποίων τη δουλειά συσχετιζόταν και ο ίδιος. Το 1899 ανακάλυψε το ραδιενεργό στοιχείο ακτίνιο, ως αποτέλεσμα συνέχειας της εργασίας των Κιουρί πάνω στο ορυκτό ουρανινίτης.

Μετά τον θάνατο του Πιερ Κιουρί το 1906,ο Ντεμπιέρν βοήθησε τη Μαρία Κιουρί να συνεχίσει και εργάστηκε μαζί της στη διδασκαλία και την έρευνα.

Το 1910, αυτός και η Μαρία Κιουρί κατάφεραν να απομονώσουν το ράδιο σε μεταλλική μορφή και σε ορατή ποσότητα. Όμως δεν το διατήρησαν σε μεταλλική μορφή. Έχοντας αποδείξει την ύπαρξη του μετάλλου ως προϊόν επιστημονικής περιέργειας, το μετέτρεψαν εκ νέου στην αρχική του μορφή, πάνω στην οποία συνέχισαν τις έρευνες τους.

## Παραπομπές


Κατηγορία:Γάλλοι χημικοί
Κατηγορία:Γάλλοι πανεπιστημιακοί
Κατηγορία:Χημικοί του 19ου αιώνα
Κατηγορία:Χημικοί του 20ού αιώνα
Ελληνικό στρατιωτικό κοιμητήριο του Πίροτ

Το **Ελληνικό στρατιωτικό κοιμητήριο του Πίροτ** βρίσκεται στην πόλη Πίροτ *(Pirot)* της Σερβίας κοντά στα Σερβο-Βουλγαρικά σύνορα. Στο νεκροταφείο είναι θαμμένοι 358 Έλληνες αξιωματικοί και στρατιώτες από την Πάτρα και την 3η Μεραρχία που πολέμησε στον Α' παγκόσμιο πόλεμο στο πλευρό της Αντάντ. Στην είσοδο του κοιμητηρίου έχει στηθεί μνημείο, έργο του Αντώνη Σώχου, με έξοδα της Ελληνικής κυβέρνησης.

Το 1918-1919 η 3η Μεραρχία Πατρών προελαύνοντας έφτασε στο Πίροτ, όπου και αναπτύχθηκε στα Σερβο-βουλγαρικά σύνορα, με σκοπό να αποτρέψει ενδεχόμενη επιθετική κίνηση των Βουλγάρων. Εκεί πολλοί στρατιώτες πέθαναν από τις κακουχίες και την ισπανική γρίπη και τάφηκαν σε διάφορα νεκροταφεία της περιοχής. Τα οστά τους συνέλεξε η Κατερίνα Λεβαντή, Ελληνίδα παντρεμένη στο Πίροτ, και τα μετέφερε σε κοινό χώρο δημιουργώντας το συγκεκριμένο κοιμητήριο. 

Με αποφάσεις του δημοτικού συμβουλίου του Πίροτ το 1924 και το 2004 το νεκροταφείο είναι Ελληνικό έδαφος, έχει παραχωρηθεί στο Ελληνικό κράτος και συντηρείται από αυτό. 

## Πηγές
* Ιστορικά Θέματα, Τελετή μνήμης στους Έλληνες πεσόντες του 1ου Παγκοσμίου πολέμου στο Ελληνικό νεκροταφείο της Σερβικής πόλης Πίροτ (ανακτήθηκε 21 Φεβρουαρίου 2013)

## Παραπομπές


Κατηγορία:Ιστορία της Πάτρας
Κατηγορία:Η Ελλάδα κατά τον Α΄ Παγκόσμιο Πόλεμο
Κατηγορία:Νεκροταφεία
Κατηγορία:Μνημεία του Α΄ Παγκοσμίου πολέμου
Κατηγορία:Μνημεία στη Σερβία
Under the Covers:Essential Red Hot Chili Peppers

Το **Under the Covers: Essential Red Hot Chili Peppers**  
είναι ένα άλμπουμ με διασκευές από τους Red Hot Chili Peppers. 
Κυκλοφόρησε στις 31 Μαρτίου του 1998 σε limited edition.
Μπορεί να βρεθεί σε αρκετά υψηλές τιμές σε site 
όπως το e-bay και το Amazon.

## Τραγούδια

* "They're Red Hot" (Robert Johnson)
* 
* "Fire" (The Jimi Hendrix Experience)
* 
* "Subterranean Homesick Blues" (Bob Dylan)
* 
* "Higher Ground" (Stevie Wonder)
* 
* "If You Want Me to Stay" (Sly and the Family Stone)
* 
* "Why Don't You Love Me" (Hank Williams)
* 
* "Tiny Dancer" (Live) (Elton John)
* 
* "Castles Made of Sand" (Live) (The Jimi Hendrix Experience)
* 
* "Dr. Funkenstein" (Live) (Parliament)
* 
* "Hollywood (Africa)" (The Meters)
* 
* "Search and Destroy" (Iggy Pop and The Stooges)
* 
* "Higher Ground" (Daddy-Ο Mix)
* 
* "Hollywood (Africa)" (Extended Dance Mix)

## Πηγές

They're Red Hot από το δίσκο Blood Sugar Sex Magik

Fire από τα The Abbey Road E.P./Mother's Milk

Subterranean Homesick Blues από το The Uplift Mofo Party Plan

Higher Ground από το Mother's Milk

If You Want Me To Stay από το Freaky Styley

Why Don't You Love Me από το The Red Hot Chili Peppers

Tiny Dancer (Live) ακυκλοφόρητο

Castles Made Of Sand (Live) από το Out in L.A.

Dr. Funkenstein (Live) ακυκλοφόρητο

Hollywood (Africa) από το Freaky Styley

Search And Destroy από το Live Rare Remix Box

Higher Ground (Daddy-Ο Mix) από το Out in L.A./Unbridled Funk And Roll 4 Your Soul

Hollywood (Africa) (Extended Dance Mix)  από το Out in L.A.

Κατηγορία:Δισκογραφία των Red Hot Chili Peppers
Κατηγορία:Άλμπουμ του 1998
One Hot Minute

Το **One Hot Minute** είναι ο έκτος δίσκος των Red Hot Chili Peppers. Κυκλοφόρησε στις 12 Σεπτεμβρίου του 1995 από την Warner Bros. Records. Η επιτυχία του προηγούμενου άλμπουμ τους Blood Sugar Sex Magik έκανε τον κιθαρίστα Τζων Φρουσιάντε να μην νιώθει άνετα με αποτέλεσμα να παραιτηθεί στα μέσα της περιοδείας τους το 1992. Οι Red Hot Chili Peppers στην αρχή αρκέστηκαν με τον Arik Marshall και αργότερα με τον Jesse Tobias αλλά στο τέλος επέλεξαν τον Dave Navarro των Jane's Addiction και μπήκαν στο στούντιο The Sound Factory και άρχισαν να ηχογραφούν κομμάτια. Τα κομμάτια ήταν αρκετά σκοτεινά καθώς κύριο θέμα τους ήταν η χρήση ναρκωτικών, η κατάθλιψη και ο θυμός. Την περίοδο αυτή άρχισε ξανά την χρήση ναρκωτικών, μετά από 5 χρόνια αποχής, ο Anthony Kiedis. Παρά τα τρία πετυχημένα single και το νούμερο 4 στα charts το άλμπουμ θεωρήθηκε αποτυχημένο καθώς πούλησε λιγότερο από τα μισά αντίτυπα που είχε πουλήσει το Blood Sugar Sex Magik. Τα singles ήταν τα Warped, My Friends, Aeroplane, Shallow Be Thy Game και Coffee Shop. Ήταν το δεύτερο άλμπουμ στο οποίο παραγωγός ήταν ο Rick Rubin.

## Τραγούδια

# "Warped" – 5:04
# 
# "Aeroplane" – 4:45
# 
# "Deep Kick" – 6:33
# 
# "My Friends" – 4:02
# 
# "Coffee Shop" – 3:08
# 
# "Pea" – 1:47
# 
# "One Big Mob" – 6:02
# 
# "Walkabout" – 5:07
# 
# "Tearjerker" – 4:19
# 
# "One Hot Minute" – 6:23
# 
# "Falling into Grace" – 3:48
# 
# "Shallow Be Thy Game" – 4:33
# 
# "Transcending" – 5:46

**iTunes bonus tracks:**

# "Let's Make Evil" – 5:17
# 
# "Stretch You Out" – 6:18
# 
# "Bob" – 5:43

**Japanese edition bonus track:**

# "Melancholy Mechanics" – 4:31

Κατηγορία:Δισκογραφία των Red Hot Chili Peppers
Κατηγορία:Άλμπουμ του 1995
Κατηγορία:Άλμπουμ με παραγωγή από τον Ρικ Ρούμπιν
Πωλ Πόρτερ

Με το όνομα **Πωλ Πόρτερ**, ή **Πολ Πόρτερ**, φέρονται συμπτωματικά δύο Αμερικανοί επιτετραμμένοι, αρχηγοί αποστολών στην Ελλάδα, οι:
* Πωλ Α. Πόρτερ, (Πωλ Άλντερμαν Πόρτερ), Αρχηγός αμερικανικής αποστολής στην Ελλάδα το 1947, και
* Πωλ Ρ. Πόρτερ, (Πωλ Ρόμπερτ Πόρτερ), Αρχηγός αμερικανικής αποστολής, οικονομικής συνεργασίας, στην Ελλάδα, το 1949 - 1951.

Επισημαίνεται ότι στη σχετική ελληνική γραμματεία πολλές φορές παρατηρείται σύγχυση των παραπάνω προσώπων, όπου και απαιτείται ιδιαίτερη προσοχή. Παρόμοια σύγχυση παρουσιάζει και το "Νεώτερον Εγκυκλοπαιδικόν Λεξικόν Ηλίου" τομ.16ος, σελ.302 παρουσιάζοντας τους παραπάνω ως ένα και το αυτό πρόσωπο. Την γνωστή Έκθεση Πόρτερ συνέταξε ο πρώτος.
Κωνσταντίνος Κοντοπόδης

Ο **Κωνσταντίνος (Κωστής) Κοντοπόδης** (Μεσελέροι, 25 Απριλίου 1908 – 8 Μαΐου 2009) ήταν Έλληνας φιλόλογος και πολιτικός, με καταγωγή από τους Μεσελέρους. Υπήρξε βουλευτής Λασιθίου από το 1981 ως το 1989 με το ΠΑΣΟΚ.

## Βιογραφία
### Εκπαιδευτική σταδιοδρομία
Φοίτησε στο Δημοτικό Σχολείο της γενέτειράς του και μετά στο Γυμνάσιο Ιεράπετρας, για να εγγραφεί το 1927, στη Φιλοσοφική Σχολή του Πανεπιστημίου Αθηνών. Υπηρέτησε ως φιλόλογος στη Δευτεροβάθμια Εκπαίδευση σε Γυμνάσια της Ιεράπετρας, της Μάνης , της Βιάννου και άλλων περιοχών και έγινε Λυκειάρχης. Ήταν ο ιδρυτής και πρώτος πρόεδρος της Μορφωτικής Στέγης Ιεράπετρας, το 1954 και ιδρυτής της Βιβλιοθήκης. Εξαιτίας των δημοκρατικών φρονημάτων του αλλά και της κοινωνικής και συνδικαλιστικής του δράσης απολύθηκε από τη χούντα. 

### Προσωπική ζωή
Ο Κωστής Κοντοπόδης παντρεύτηκε τη Μαρία Σταυρακάκη (1933) με την οποία απέκτησε 1 κόρη και 3 γιους. Αργότερα απέκτησε 8 εγγόνια και 5 δισέγγονα.

### Πολιτική σταδιοδρομία
Κατήλθε υποψήφιος στις εκλογές του 1974 ως υποψήφιος βουλευτής Λασιθίου με το ΠΑΣΟΚ (στο οποίο ήταν γραμματέας της Νομαρχιακής Επιτροπής Λασιθίου) και συγκέντρωσε 2.471 ψήφους, χωρίς να εκλεγεί.

Εξελέγη για πρώτη φορά βουλευτής Λασιθίου με το ΠΑΣΟΚ το 1981 με 6.959 σταυρούς. Επανεξελέγη στις εκλογές του Ιουνίου του 1985

Κατά τη συζήτηση στη Βουλή για την αναθεώρηση του Συντάγματος, το 1986, τάχθηκε κατά της μυστικής ψηφοφορίας με τα λόγια:
 *Το ελεύθερον είναι το εύψυχον. Η ελευθερία είναι στην ψυχή μας, δεν είναι σε κάποιους συμβιβασμούς, σε κάποιους συνδυασμούς, σε κάποιους κανόνες, σε κάποιες συναρτήσεις. Είναι μέσα στην ψυχή μας. Δεν μπορώ εγώ με κανένα τρόπο να συμβιβαστώ με την ιδέα ότι είναι δυνατόν να αποφασίζουμε κάτω από μια μυστική ψηφοφορία μέσα σ' αυτή την Αίθουσα, όταν μάλιστα υπάρχουν και θεωρεία που με τη μυστικότητά μας θα έπρεπε ακόμη να τα κλείσουμε. Με τη μυστικότητα χάνουν το νόημά τους οι συνεδριάσεις μας. Δεν μπορώ να δεχθώ ότι μέσα σ' αυτή την Αίθουσα θα υπάρξει συνάδελφος βουλευτής που στερείται τη γενναιότητα και το θάρρος να πει ελεύθερα τη γνώμη του. Και λέω ελεύθερα τη γνώμη μου σημαίνει πως ψηφίζω φανερά*.

Ο Κωστής Κοντοπόδης απεβίωσε σε ηλικία 101 ετών το 2009 και ενταφιάστηκε στους Μεσελέρους. Η νεκρώσιμη ακολουθία εψάλη από τον ιερό ναό του Τιμίου Σταυρού της Ιεράπετρας.

## Παραπομπές


## Πηγές
* 

Κατηγορία:Αιωνόβιοι
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Λασιθίου
Ασοσιασιόν Σπορτίβ ντε Βιλερμπάν Εβέιγ Λιονναί

Η **Ασοσιασιόν Σπορτίβ ντε Βιλερμπάν Εβέιγ Λιονναί** ή **ΑΣΒΕΛ** είναι γαλλικός αθλητικός σύλλογος με έδρα την Βιλερμπάν. Διαθέτει δέκα, περίπου, αθλητικά τμήματα, των οποίων το πλέον γνωστό είναι αυτό της καλαθοσφαίρισης, η ΑΣΒΕΛ Λυών-Βιλερμπάν, η οποία έχει στεφθεί 17 φορές πρωταθλήτρια Γαλλίας.

## Ιστορία

Ο σύλλογος ιδρύθηκε το 1948 μέσω της συγχώνευσης των **Ασοσιασιόν Σπορτίβ ντε Βιλερμπάν**, η οποία υπαγόταν στην Γυμναστική και Αθλητική Ομοσπονδία Εργασίας, και της **Εβέιγ Λιονναί**, η οποία ήταν κέντρο νεότητας υπαγόμενο στην Αθλητική Ομοσπονδία Γαλλίας, της οποίας η ΑΣΒΕΛ υπήρξε ομοσπονδιακή πρωταθλήτρια από το 1949 έως το 1959 (με εξαίρεση το 1951 και το 1958) αφήνοντας, στην συνέχεια, το πεδίο ελεύθερο για την Αλζάς ντε Μπανιολέ από το 1960 έως το 1970.

## Τα τμήματα
* Στίβος
* Καλαθοσφαίριση : δείτε το ΑΣΒΕΛ Λυών-Βιλερμπάν και το γυναικείο τμήμα
* Λυωνέζικοι Βόλοι
* Ποδόσφαιρο
* Χόκεϊ επί χόρτου
* Τζούντο
* Πάλη
* Ράγκμπι : δείτε το ΑΣΒΕΛ Ράγκμπι
* Σκι, ορεινά αθλήματα
* Τρίαθλο
* Βόλεϊ

## Παραπομπές


## Εξωτερικοί Σύνδεσμοι

Κατηγορία:Αθλητικοί σύλλογοι Γαλλίας
Κατηγορία:Ποδοσφαιρικές ομάδες Γαλλίας
C10H14

* Ο γενικός χημικός τύπος C10H14 μπορεί να αναφέρεται στα ακόλουθα ισομερή θέσης:

# Βουτυλοβενζόλιο
# Δευτεροταγές βουτυλοβενζόλιο
# Ισοβουτυλοβενζόλιο
# Τριτοταγές βουτυλοβενζόλιο
# Ορθομεθυλοπροπυλοβενζόλιο
# Μεταμεθυλοπροπυλοβενζόλιο
# Παραμεθυλοπροπυλοβενζόλιο
# Ορθοκυμένιο
# Μετακυμένιο
# Παρακυμένιο
# Ορθοδιαιθυλοβενζόλιο
# Μεταδιαιθυλοβενζόλιο
# Παραδιαιθυλοβενζόλιο
# 1-αιθυλο-2,3-διμεθυλοβενζόλιο
# 1-αιθυλο-2,4-διμεθυλοβενζόλιο
# 1-αιθυλο-3,5-διμεθυλοβενζόλιο
# 2-αιθυλο-1,3-διμεθυλοβενζόλιο
# 1,2,3,4-τετραμεθυλοβενζόλιο
# 1,2,3,5-τετραμεθυλοβενζόλιο
# Δουρένιο

Κατηγορία:Αποσαφηνίσεις χημικών τύπων
Live Rare Remix Box

To Live Rare Remix Box είναι ένα box set από τους Red Hot Chili Peppers.

Κυκλοφόρησε στις 24/02/1994. Περιείχε 3 CD's,το Live με live τραγούδια,το Rare
με σπάνια και το Remix με remix τραγουδιών.

Κυκλοφόρησε από την Warner Bros. Records με σκοπό να έχουν οι θαυμαστές της μπάντας κάτι να ασχολούνται μέχρι την κυκλοφορία του One Hot Minute.

## Τραγούδια

**Live :**

# "Give It Away" (In Progress) – 3:43
# 
# "Nobody Weird Like Me" (Live) – 5:03
# 
# "Suck My Kiss" (Live) – 3:45
# 
# "I Could Have Lied" (Live) – 4:33

**Rare:**

# "Soul to Squeeze" – 4:50
# 
# "Fela's Cock" – 5:10
# 
# "Sikamikanico" – 3:25
# 
# "Search and Destroy" (Cover from The Stooges) – 3:34

**Remix:**

# "Give It Away" (12" Mix) – 6:02
# 
# "Give It Away" (Rasta Mix) – 6:47
# 
# "If You Have to Ask" (The Disco Krisco Mix) – 7:32
# 
# "If You Have to Ask" (Scott & Garth Mix) – 7:12
# 
# "If You Have to Ask" (The Friday Night Fever Blister Mix) – 6:34

Κατηγορία:Δισκογραφία των Red Hot Chili Peppers
Κατηγορία:Άλμπουμ του 1994
Κατηγορία:Άλμπουμ με παραγωγή από τον Ρικ Ρούμπιν
Κούλα Πράτσικα

Η **Κούλα Πράτσικα** (Πάτρα, 24 Νοεμβρίου 1899 - Αθήνα, 26 Ιανουαρίου 1984) ήταν Ελληνίδα χορεύτρια καθηγήτρια ρυθμικής και χορού  και χορογράφος. Συμμετείχε σε πολλές παραστάσεις στην Ελλάδα αλλά και στο εξωτερικό, πρωτοπόρος στον χώρο της. 

Καταγόταν από παλιά οικογένεια της Πάτρας, Οικογένεια Πράτσικα, ήταν κόρη του Παναγιώτη Πράτσικα και της Καλλιόπης Ναούμ, αδέλφια της ήταν οι Χρήστος, Ειρήνη και Ανδρέας. Από μικρή βρέθηκε στην Αθήνα όπου τελείωσε το Αρσάκειο κι έπειτα σπούδασε γυμναστική και ρυθμική στο Χελλεράου-Λάξενμπουργκ της Αυστρίας. 

Πρώτη της παράσταση ήταν το 1927 στις «Δελφικές εορτές» του Σικελιανού.  

Το 1930 άνοιξε δική της "σχολή χορού γυμναστικής και ρυθμικής", το 1937 πρόσθεσε και τμήμα επαγγελματικής κατάρτισης χοροδιδασκάλων έως το 1973 που την δώρισε στο ελληνικό κράτος , η σχολή λειτουργεί ακόμα και σήμερα σαν *Κρατική Σχολή Ορχηστικής Τέχνης *.

Το 1936 ήταν η πρωθιέρεια που άναψε την ολυμπιακή φλόγα για τους ολυμπιακούς αγώνες του Βερολίνου. 

Τιμήθηκε με τα μετάλλια του "Πολέμου 1940-41", του "Ελληνικού Ερυθρού Σταυρού" , της "Αρχιεπισκοπής Αθηνών", με τον "Ταξιάρχη Εποποιίας" , με δίπλωμα και μετάλλιο «Vermeil» της πόλης του Παρισιού, και με το βραβείο της Ακαδημίας Αθηνών.

## Παραπομπές


## Εξωτερικοί σύνδεσμοι
* Βιογραφία της στο http://www.youtube.com/watch?v=_2-tQ
Κούλα Πράτσικαhttp://www.youtube.com/watch?v=zY2ES2LxyFw

Κατηγορία:Έλληνες χορογράφοι
Κατηγορία:Έλληνες χορευτές
Κουλα
Κατηγορία:Ταξιάρχης του Τάγματος της Ευποιΐας
Κατηγορία:Καθηγητές της Δραματικής Σχολής του Εθνικού Θεάτρου
C9H8

* Ο γενικός χημικός τύπος C9H8 μπορεί να αναφέρεται στα ακόλουθα ισομερή θέσης:

# 1-φαινυλαιθίνιο
# 3-φαινυλαιθίνιο
# Προπαδιενυλοβενζόλιο
# Ορθοαιθινυλομεθυλοβενζόλιο
# Μετααιθινυλομεθυλοβενζόλιο
# Παρααιθινυλομεθυλοβενζόλιο
# Κυκλοπροπεν-1-υλοβενζόλιο
# Κυκλοπροπεν-2-υλοβενζόλιο
# Ινδένιο
# Ισοϊνδένιο
# Μεθυλενοβενζοκυκλοβουτένιο
# 1-μεθυλοβενζοκυκλοβουταδιένιο
# 3-μεθυλοβενζοκυκλοβουταδιένιο
# 4-μεθυλοβενζοκυκλοβουταδιένιο
Out in L.A.

To **Out in L.A.** είναι άλμπουμ με σπάνια τραγούδια από τους Red Hot Chili Peppers. Κυκλοφόρησε την 1η Νοεμβρίου του 1994 από την ΕΜΙ. Τα τραγούδια ποικίλουν καθώς υπάρχουν από remix μέχρι demos. Περιέχει το τραγούδι "Blues for Meister" το μόνο που ηχογραφήθηκε με τους DeWayne McKnight(κιθάρα) και D.H. Peligro (ντραμς) στο line-up του συγκροτήματος. 2 τραγούδια το "Stranded" και το "Flea Fly" ήταν από την εποχή που το συγκρότημα ακόμα ονομαζόταν
Tony Flow And The Miraculously Majestic Masters Of Mayhem.Στα demo παραγωγός ήταν ο ντράμερ Spit Stix.

Υπάρχουν αρκετά λάθη στους χρόνους των τραγουδιών στο οπισθόφυλλο του άλμπουμ π.χ."Flea Fly" 1:37 ενώ κανονικά 0:39

## Τραγούδια

# "Higher Ground" (12" Vocal Mix) – 5:18
# 
# "Hollywood (Africa)" (Extended Dance Mix) – 6:33
# 
# "If You Want Me to Stay" (Pink Mustang Mix) – 7:03
# 
# "Behind the Sun" (Ben Grosse Remix) – 4:43
# 
# "Castles Made of Sand" (Live) – 3:18
# 
# "Special Secret Song Inside" (Live) – 3:12
# 
# "F.U." (Live) – 1:17
# 
# "Get Up and Jump" (Demo Version) – 2:37
# 
# "Out in L.A." (Demo Version) – 1:56
# 
# "Green Heaven" (Demo Version) – 3:50
# 
# "Police Helicopter" (Demo Version) – 1:12
# 
# "Nevermind" (Demo Version) – 2:09
# 
# "Sex Rap" (Demo Version) – 1:35
# 
# "Blues for Meister" – 2:54
# 
# "You Always Sing the Same (Demo Version)" – 0:16
# 
# "Stranded" – 0:24
# 
# "Flea Fly" – 0:39
# 
# "What It Is" – 4:03
# 
# "Deck the Halls" – 1:02

Κατηγορία:Δισκογραφία των Red Hot Chili Peppers
Κατηγορία:Άλμπουμ του 1994
Νουρεντίν Ζενγκί

Ο **Νουρεντίν Ζενγκί** (11 Φεβρουαρίου 1118 - 15 Μαΐου 1174, αραβικά: Νουρ αντ-Ντιν Ζενγκί, πλήρες όνομα Νουρ αντ-Ντιν Αμπού αλ-Κασίμ Μαχμούντ ιμπν Ιμάντ αντ-Ντιν Ζενγκί, τουρκικά: Νουρεντίν Ζενγκί), ήταν Τούρκος εμίρης της Συρίας της Αυτοκρατορίας των Σελτζούκων από το 1146 έως το 1174.

Ήταν ο δευτερότοκος γιος του Ιμαντεντίν Ζενγκί (αραβικά: Ιμάντ αντ-Ντιν Ζενγκί), Τούρκου αταμπέκου του Χαλεπιού και της Μοσούλης, που ήταν αφοσιωμένος εχθρός των Σταυροφόρων στη Συρία. Μετά τη δολοφονία του πατέρα του από έναν ευνούχο υπηρέτη το 1146, ο Νουρεντίν και ο μεγαλύτερος αδελφός του Σεφεντίν, μοίρασαν την ηγεμονία μεταξύ τους, με τον Νουρεντίν να παίρνει το Χαλέπι και τον Σεφεντίν τη Μοσούλη. Το σύνορο μεταξύ των δύο ηγεμονιών ήταν ο ποταμός Χαμπούρ, παραπόταμος του Ευφράτη. Αργότερα ο Νουρεντίν κατέλαβε και τη Δαμασκό. 

Ο Νουρεντίν υπήρξε ηγέτης τεράστιου κύρους. Ήταν άντρας εγκρατής, ταπεινός και περιφρονούσε τον πλούτο. Κυβέρνησε πολλά χρόνια με θαυμαστή επιδεξιότητα και ικανότητα. Πέθανε το 1174 από μόλυνση στο λαιμό.

## Παραπομπές


Κατηγορία:Σελτζούκοι Σουλτάνοι
Κατηγορία:Ζενγκίδες
Smoke On the Water & Other Hits

Το **Smoke on the Water & Other Hits** είναι συλλογή τραγουδιών του χαρντ ροκ συγκροτήματος Deep Purple, η οποία κυκλοφόρησε σε μορφή κασέτας τον Οκτώβριο του 1994 από την "ΕΜΙ" και εκδόθηκε σε μορφή CD από τη "Flashback Records" τον Απρίλιο του 2001.

Το άλμπουμ αυτό, μπήκε στα τσαρτ διάφορων ευρωπαϊκών χωρών, ενώ βραβεύθηκε στη Γαλλία σαν διπλά χρυσό. Τα τραγούδια που περιέχονται εδώ, προέρχονται από τους δίσκους "*[[Deep Purple in Rock]]*", "*[[Fireball (album)|Fireball]]*", "*[[Machine Head (album)|Machine Head]]*", "*[[Who Do We Think We Are]]*", "*[[Burn (Deep Purple album)|Burn]]*", "*[[Stormbringer (album)|Stormbringer]]*" και "*[[Come Taste the Band]]*".

Γνώρισε επιτυχία, μπαίνοντας στο Top-30 στη Γαλλία και τη Νορβηγία, ενώ έφθασε ως την έβδομη θέση των δανέζικων τσαρτ. Έχει βραβευθεί ως διπλά χρυσός δίσκος στη Γαλλία.

## Τραγούδια

## Θέσεις τσαρτ
***Smoke on the Water & Other Hits*** *(άλμπουμ)*

***Επίσημη κυκλοφορία: [[13 Οκτωβρίου]] [[1994]]***

## Βραβεία
***Smoke on the Water & Other Hits*** *(άλμπουμ)*

* Γαλλία (*SNEP Certification*): 2 φορές χρυσός

## Τα μέλη των Deep Purple
Οι μουσικοί οι οποίοι έχουν παίξει σε τραγούδια αυτού του δίσκου προέρχονται από τρεις διαφορετικές εποχές του συγκροτήματος, τη Mark II 1969-1973), τη Mark III (1974-1975) και τη Mark IV (1975-1976) και είναι οι εξής:

* **[[Ίαν Γκίλαν]]** - *φωνητικά*
* **[[Ντέιβιντ Κόβερντεϊλ]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τόμι Μπόλιν]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Γκλεν Χιούζ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* Smoke on the Water: The Best Of - All Music Guide

Κατηγορία:Δισκογραφία των Deep Purple
Κατηγορία:Άλμπουμ του 1994
Ιωάννης Σεργάκης

Ο **Ιωάννης Σεργάκης** (Νεάπολη Λασιθίου, 1914 - 12 Ιουλίου 1994) ήταν Έλληνας δικηγόρος και πολιτικός, ο οποίος εξελέγη πολλές φορές βουλευτής Λασιθίου. Υπήρξε ιδρυτής, διευθυντής και εκδότης της εφημερίδας "Επαρχιακά Νέα" της Νεάπολης (1945-1966).

## Βιογραφία

### Νεανικά χρόνια
Ήταν γιος του Μιχαήλ Ι. Σεργάκη, διαπρεπή δικηγόρου και βουλευτή επί Κρητικής Πολιτείας, και μητέρα του ήταν η Ζαχαρώ Παπαδάκη από την Τουρλωτή Σητείας, αδερφή του Κ. Παπαδάκη, επίσης βουλευτή. 

### Επαγγελματική σταδιοδρομία
Ακολούθησε νομικές σπουδές στην Αθήνα και άρχισε να δικηγορεί σε ηλικία 22 ετών για περισσότερα από 50 χρόνια. Εργάστηκε ως δικηγόρος στο Πρωτοδικείο Λασιθίου και αναδείχτηκε ως ποινικολόγος.Παραστάθηκε σε πολύ σοβαρές δίκες όπως στη δίκη του ΑΣΠΙΔΑ. Κατά την περίοδο της χούντας βοήθησε ανθρώπους που δικάζονταν για αντιστασιακή δράση.

### Πολεμική και αντιστασιακή δραστηριότητα
Πήρε μέρος στον Αλβανικό πόλεμο το 1941 και στην αντίσταση εναντίον των Γερμανών και τιμήθηκε με Χρυσό Αριστείο Ανδρείας. 

### Πολιτική σταδιοδρομία
Το 1945 σηματοδοτεί την κάθοδό του στην πολιτική. Αναδείχτηκε βουλευτής Λασιθίου για 6 φορές. Το 1956 εκλέγεται πρώτη φορά χωρίς σταυρούς λόγω του πλειοψηφικού, με τη Δημοκρατική Ένωση, μαζί με τον Κοθρή και το Χλουβεράκη . Κέρδισε ξανά τις εκλογές με το κόμμα της Ένωσης Κέντρου το 1963 και 1964 και με την Ένωση Κέντρου-Νέες Δυνάμεις το 1974 και 1977. Στις εκλογές του 1974 συγκέντρωσε 10.972 ψήφους και στις εκλογές του 1977 πήρε 8.873 ψήφους. Αποχώρησε από την ΕΔΗΚ (όπως είχε μετονομαστεί η Ένωση Κέντρου-Νέες Δυνάμεις από το 1976) το 1978 και δύο χρόνια αργότερα έγινε μέλος της ΝΔ, με την οποία εξελέγη βουλευτής στις εκλογές που διεξήχθησαν τον Οκτώβριο του 1981 συγκεντρώνοντας 6.955 ψήφους.

Το όνομά του φέρει κεντρικός δρόμος της Νεάπολης, που είναι και η γενέτειρά του.

## Παραπομπές


## Πηγές
* 

Κατηγορία:Έλληνες δικηγόροι του 20ού αιώνα
Κατηγορία:Βουλευτές Λασιθίου
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με την Ένωση Δημοκρατικού Κέντρου
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με τη Δημοκρατική Ένωση (1956)
Αλκιβιάδης Α´

Ο ***Αλκιβιάδης Α´*** ή ***Αλκιβιάδης μείζων***, ως ο μεγαλύτερος σε έκταση από τους δύο ομώνυμους πλατωνικούς διαλόγους, που αμφισβητούνται για τη γνησιότητά τους, γράφτηκε μεταξύ 399 π.Χ. και 371 π.Χ. Ο Θράσυλλος ο γραμματικός τους συμπεριέλαβε στους ψευδεπίγραφους πλατωνικούς διαλόγους μαζί με τον *Ίππαρχο* και τους *Εραστές*.

## Άνοιγμα διαλόγου
Με αφορμή την πρόθεση του Αλκιβιάδη να εμφανιστεί στην Εκκλησία του Δήμου ως σύμβουλος των Αθηναίων, ο Σωκράτης αρχίζει μαζί του ένα διάλογο, με θέμα τη σχέση της πολιτικής και παιδείας.[[103a].](https://el.wikipedia.org/wiki/s:%CE%91%CE%BB%CE%BA%CE%B9%CE%B2%CE%B9%CE%AC%CE%B4%CE%B7%CF%82_%CE%B1)

## Πολιτική, παιδεία και αυτογνωσία
Το συμπέρασμα που συνάγεται είναι ότι η πολιτική πρέπει να στηριχθεί στην παιδεία και η παιδεία στην αυτογνωσία (*Το γνώθι σαυτόν*) και στην ανάταση της ψυχής προς το θείο.[[109d κ.ε.].](https://el.wikipedia.org/wiki/s:%CE%91%CE%BB%CE%BA%CE%B9%CE%B2%CE%B9%CE%AC%CE%B4%CE%B7%CF%82_%CE%B1)

Ο *[[Αλκιβιάδης II|Αλκιβιάδης δεύτερος]]*, που είναι και συντομότερος, έχει ως θέμα την προσευχή προς τους θεούς και τον τρόπο που πρέπει να γίνεται. Ο συγγραφέας υποστηρίζει ότι δεν είναι καλό να ζητάει κάποιος πράγματα, τις συνέπειες των οποίων αγνοεί και θεωρεί ότι η γνώση μπορεί να είναι επιβλαβής όταν είναι αποσπασματική και δεν συνοδεύεται από την ικανότητα κατανόησης του *βελτίστου*, δηλαδή του αγαθού.

## Παραπομπές


## Βιβλιογραφία

*Αλκιβιάδης Ι, Αλκιβιάδης ΙΙ, εκδόσεις Κάκτος «Αρχαία Ελληνική Γραμματεία», αριθμ. 183
*Μισέλ Φουκώ, Η αρχαιολογία της γνώσης, εκδόσεις Εξάντας ISBN 960-256-055-X

Κατηγορία:Πλατωνικοί διάλογοι
Ταξίλης (αποσαφήνιση)

Με το όνομα **Ταξίλης** μπορεί να αναφέρονται τα εξής πρόσωπα:

* Ταξίλης: Ο **Ταξίλης** ή Ταξίλης Α' ήταν ηγεμόνας της αρχαίας Ινδίας (περιοχή Πενταποταμία, σήμερα  η περιοχή Παντζάμπ, ανάμεσα στο Πακιστάν και την Ινδία) στην περιοχή και πρωτεύουσα της πόλης  Τάξιλα ή Ταξάσιλα που έγινε  σύμμαχος και υπήκοος του Μεγάλου Αλεξάνδρου. Το ινδικό όνομά του ήταν Αμπχί ή Αμπχίκα. Σε διάφορες πηγές αναφέρεται επίσης ως Ώμφις ή Όμφις ή Μώφις, αλλά το πιθανότερο είναι να ήταν το όνομα του γιου και διαδόχου του που μετονομάσθηκε επίσης σε Ταξίλη, αναφερόμενος ως Ταξίλης Β'. 

* Ταξίλης Β'. Γνωστός και ως Ώμφις ή Όμφις ή Μώφις, ήταν ο γιος και διάδοχος του Ταξίλη. Ήταν αντίπαλος του Πώρου, στον πόλεμο εναντίον του οποίου βοήθησε τον Μέγα Αλέξανδρο. 
  
* Ταξίλης (στρατηγός): Ο **Ταξίλης** ήταν στρατηγός του αρχαίου Βασιλείου του Πόντου, στην υπηρεσία του βασιλιά Μιθριδάτη Στ' του Ευπάτορα (ή Μιθριδάτη του Μεγάλου). Απολάμβανε την εκτίμηση του βασιλιά για τις ικανότητές του, ενώ στην ιστορία έμεινε γνωστός για τη συμμετοχή του στους Μιθριδατικούς Πολέμους. Στάλθηκε το 86 π.Χ. με περίπου 110.000 άνδρες στην Ελλάδα για να βοηθήσει τον στρατό του ηγεμόνα στον πόλεμο εναντίον των Ρωμαίων. Σκοπός του ήταν να περάσει τη Θράκη και τη Μακεδονία για να βοηθήσει τον έτερο στρατάρχη του Πόντου, τον Αρχέλαο, στην Ελλάδα. Οι δυνάμεις και των δυο, τελικά συνετρίβησαν από τα ρωμαϊκά στρατεύματα που διοικούσε ο Λεύκιος Κορνήλιος Σύλλας, στη Μάχη της Χαιρώνειας Το 71 π.Χ. ο Ταξίλης, επικεφαλής πολυάριθμου στρατού, συνέχισε τον αγώνα στην Παφλαγονία και στη Βιθυνία. 
  
* Ταξίλης (Ρωμαίος στρατηγός): Ο **Ταξίλης** ήταν επίσης στρατηγός που πολέμησε μαζί με τον Πομπήιο στη Μάχη των Φαρσάλων (48 π.Χ.).
CocoRosie

Οι **CocoRosie** είναι ένα μουσικό συγκρότημα που δημιουργήθηκε το 2003 από τις αδελφές
Bianca «Coco» και Sierra «Rosie» Casady. Οι δύο αδελφές γεννήθηκαν και μεγάλωσαν στις ΗΠΑ, αλλά σχημάτισαν το συγκρότημα τους στο Παρίσι μετά που συναντήθηκαν για πρώτη φορά μετά από χρόνια. Η μουσική τους αποκαλείται *freak folk* (ένα είδους Φολκ), και ενσωματώνει στοιχεία από ποπ μουσική, μπλουζ, όπερα, electronica και χιπ χοπ.

Οι CocoRosie ξεκίνησαν σαν ντουέτο, με τη Sierra να τραγουδά, να παίζει κιθάρα, πιάνο και άρπα και τη Bianca να τραγουδά και να χειρίζεται διάφορα παιδικά παιχνίδια, ηλεκτρονικά και κρουστά, καθώς και άλλα εξωτικά όργανα ήχου. Συχνά, στο συγκρότημα προστίθενται διάφοροι μουσικοί, συνήθως μπασίστας, keyboardis και beatboxer. Πραγματοποιούν περιοδείες σε όλη την Ευρώπη, της ΗΠΑ και αλλού. Έχουν κυκλοφορήσει τέσσερα άλμπουμ: *La maison de mon rêve* (2004), *Noah's Ark* (2005), *The Adventures of Ghosthorse and Stillborn* (2007) και *Grey Oceans* (2010).

## Δισκογραφία
*La maison de mon reve (Touch and Go/Quarterstick Records, 2004)
*Noah's Ark (Touch and Go/Quarterstick Records, 2005)
*The Adventures of Ghosthorse and Stillborn (Touch and Go Records, 2007)
*Grey Oceans (Sub Pop Records, 2010)

## Παραπομπές


## Πηγές
*https://web.archive.org/web/20110928100316/http://www.junkmedia.org/index.php?i=1654
*http://www.seattleweekly.com/2005-09-14/music/ark-angels/
*http://www.guardian.co.uk/music/2004/nov/12/popandrock1
*http://www.bbc.co.uk/dna/collective/A5553641 
*http://www.guardian.co.uk/music/gallery/2007/aug/01/albumcovers?picture=330310519
*http://pitchfork.com/features/staff-lists/6194-the-worst-record-covers-of-all-time/10/ 

## Εξωτερικοί σύνδεσμοι
### Ιστοσελίδες
* Touch and Go/Quarterstick Records Touch and go record label
* Cityslang Records Cityslang record label

### Συνεντεύξεις
*Συνέντευξη το 2008 στο Bandega.com
*Sierra Casady Das Magazin, Ελβετία 2007. 
*Sierra Casady Toazted, Ολλανδία 2007. 
*Προφίλ στο New York Times Magazine 6 Ιουλίου 2008
*Συνέντευξη CocoRosie 9 Μαΐου 2010

Κατηγορία:Μουσικά ντουέτα αδελφών
Κατηγορία:Αμερικανικά μουσικά συγκροτήματα
Κατηγορία:Αμερικανικά μουσικά ντουέτα
Εμμανουήλ Κοθρής

Ο **Εμμανουήλ Κοθρής** (Ιεράπετρα, 26 Νοεμβρίου 1904 - 8 Φεβρουαρίου 2000) ήταν Έλληνας πολιτικός, 10 φορές βουλευτής Λασιθίου και μέλος των κυβερνήσεων του Σοφοκλή Βενιζέλου και του Στέφανου Στεφανόπουλου . Ήταν στενός συνεργάτης του Ελευθερίου Βενιζέλου. Είχε στενές σχέσεις με πολλές διεθνείς προσωπικότητες και ήταν προσκεκλημένος κατ' επανάληψη στο Λευκό Οίκο. Τιμήθηκε με πολλά παράσημα και μετάλλια στην Ελλάδα και στο εξωτερικό.

## Βιογραφία
Ήταν γιος του Μιχαήλ Κοθρή, περιώνυμου Κρητικού αγωνιστή. Υπήρξε ιδρυτικό μέλος του πρώτου Δημοκρατικού Συλλόγου Κρητών Φοιτητών (Δεκέμβριος 1923) και εξελέγη Πρόεδρος της Πανελληνίου Φιλελευθέρας Νεολαίας (1933). Δυο χρόνια μετά έλαβε μέρος στο κίνημα του 1935 και φυλακίστηκε από Στρατοδικείο επί περίπου έναν χρόνο. Εν συνεχεία εκτοπίστηκε στη Σίκινο. Αργότερα ανέπτυξε αντιστασιακή δράση. Το 1946 εξελέγη βουλευτής Λασιθίου με το Κόμμα Φιλελευθέρων, για να επανεκλεγεί το 1950, το 1951, το 1952 (με την ΕΠΕΚ και τους Φιλελευθέρους), το 1956 (άνευ σταυρών με τη Δημοκρατική Ένωση, εξαιτίας του πλειοψηφικού) και το 1958. Το 1961 εξελέγη με το κόμμα της Ενώσεως Κέντρου και επανεξελέγη το το 1963 και το 1964. Το 1965 ήταν ανάμεσα στα 48 πρόσωπα που αποστάτησαν από την Ένωση Κέντρου.

Στις εκλογές που διεξήχθησαν το 1974  κατήλθε με τη νεοσύστατη Νέα Δημοκρατία έλαβε 4.427 ψήφους χωρίς να εκλεγεί. Ωστόσο στις εκλογές του 1977 κατάφερε να εκλεγεί βουλευτής Λασιθίου συγκεντρώνοντας 6.819 σταυρούς. Το 1981 ήταν η τελευταία εκλογική αναμέτρηση με την οποία διεκδίκησε ξανά την έδρα του. Ωστόσο, ηττήθηκε μένοντας στους 2.664 σταυρούς.

Ο Κοθρής πέθανε πλήρης ημερών και κηδεύτηκε στο Πρώτο Νεκροταφείο της Αθήνας το Φεβρουάριο του 2000

Το όνομά του φέρει κεντρικός δρόμος της Ιεράπετρας.

## Υπουργικά αξιώματα
* 13 Σεπτεμβρίου 1950 - 1 Φεβρουαρίου 1951: υπουργός άνευ Χαρτοφυλακίου
* 1 Φεβρουαρίου 1951 - 3 Αυγούστου 1951: υπουργός Συντονισμού
* 3 Αυγούστου 1951 - 11 Οκτωβρίου 1952: υφυπουργός Συγκοινωνιών
* 17 Σεπτεμβρίου 1965 - 5 Οκτωβρίου 1965: υπουργός παρά τη Προεδρία της Κυβερνήσεως και προσωρινά Κοινωνικής Προνοίας 

## Εργογραφία
**Ο Ελευθέριος Βενιζέλος σήμερα*, Συλλογικό έργο (συμμετοχή) , εκδόσεις Ευθύνη 1990.

## Παραπομπές


## Πηγές
* 

## Εξωτερικοί σύνδεσμοι
* 

Κατηγορία:Έλληνες υπουργοί Άνευ Χαρτοφυλακίου
Κατηγορία:Έλληνες υπουργοί Κοινωνικής Πρόνοιας
Κατηγορία:Έλληνες υπουργοί Συντονισμού
Κατηγορία:Έλληνες υπουργοί παρά τω Πρωθυπουργώ
Κατηγορία:Έλληνες υφυπουργοί Συγκοινωνιών
Κατηγορία:Βουλευτές Λασιθίου
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Πολιτικοί-επέκταση
Πάπας Στέφανος Θ΄

Ο **Πάπας Στέφανος Θ΄** (περ. 1020 – Φλωρεντία, 29 Μαρτίου 1058) ήταν Πάπας από τις 3 Αυγούστου 1057 μέχρι τις 29 Μαρτίου 1058.

## Βιογραφικά στοιχεία
Βαπτίστηκε με το όνομα **Φρειδερίκος της Λοραίνης** (γαλλικά:**Frédéric de Lorraine**), και ήταν νεότερος αδελφός του Γοδεφρείδου Γ΄, Δούκας της Κάτω Λωρραίνης, ο οποίος, ως Μαργράβος της Τοσκάνης (μέσω του γάμου του με την Βεατρίκη του Μπαρ, χήρα του Βονιφάτιου Γ΄ της Τοσκάνης), έπαιξε σημαντικό ρολό στα πολιτικά εκείνης της περιόδου.

Ο Φρειδερίκος, ο οποίος είχε τεθεί στο αξίωμα του Καρδιναλίου από τον Πάπα Λέοντα Θ΄, για κάποιο χρονικό διάστημα έπαυσε τη λειτουργία του παπικού απεσταλμένου στην Κωνσταντινούπολη. Ήταν με τον Λέοντα Θ΄ στην εκστρατεία του εναντίον των Νορμανδών και κάποια στιγμή αναγκάστηκαν να βρουν καταφύγιο στο Μόντε Κασίνο από τον αυτοκράτορα Ερρίκο Β΄. Πέντε ημέρες μετά το θάνατο του Πάπα Βίκτωρα Β΄ (ο οποίος τον είχε κάνει καρδινάλιο-ηγούμενο του Αβαείου του Μόντε Κασίνο) επιλέχθηκε για να τον διαδεχθεί ως Πάπας Στέφανος Θ΄.

Επέβαλε τις πολιτικές της Γρηγοριανής μεταρρύθμισης ως προς την κληρική αγαμία και σχεδίαζε την εκδίωξη των Νορμανδών από την Ιταλία και την ανάδειξη του αδελφού του στον αυτοκρατορικό θρόνο, όταν κατελήφθη από μια σοβαρή ασθένεια, από την οποία συνήλθε μόνο εν μέρει και προσωρινά. Ο Στέφανος Θ΄ πέθανε στη Φλωρεντία στις 29 Μαρτίου 1058 και θεωρείται από την σημερινή Ρωμαιοκαθολική Εκκλησία ότι τον διαδέχτηκε ο Πάπας Νικόλαος Β΄, αν και κάποια κείμενα υποστηρίζουν ότι διάδοχός του ήταν ο Πάπας Βενέδικτος Ι΄, ο οποίος θεωρείται επισήμως ως αντιπάπας.

## Παραπομπές


## Πηγές

* Προσαρμοσμένο από την 9η έκδοση (1888) της *[[Encyclopædia Britannica]]*

Κατηγορία:Πάπες
Κατηγορία:Οίκος του Αρντέν
Κατηγορία:Πάπες 11ου αιώνα
Κατηγορία:Γάλλοι Πάπες
Κατηγορία:Γερμανοί Πάπες
Poedit

Το **Poedit** (παλιότερα **poEdit**) είναι ελεύθερο λογισμικό και διαλειτουργικός επεξεργαστής καταλόγων αρχείων τύπου .po, που βοηθά στην διαδικασία της τοπικοποίησης εφαρμογών. Είναι διαθέσιμο για τα συστήματα GNU/Linux (μέσω της εργαλειοθήκη γραφικών GTK), Mac OS X, ή Windows (με την εργαλειοθήκη wxWidgets) και διανέμεται υπό τους όρους της άδειας MIT.

## Χαρακτηριστικά

Ακολουθεί μια σύντομη λίστα των χαρακτηριστικών του εργαλείου:

* Εμφανίζει τα δεδομένα σε πολύ συμπαγή μορφή. Οι καταχωρίσεις ταξινομούνται σε μια λίστα, έτσι ώστε μπορείτε εύκολα να περιηγηθείτε σε μεγάλους καταλόγους και να πάρετε αμέσως μια ιδέα για το τμήμα του καταλόγου που έχει ήδη μεταφραστεί, τι χρειάζεται μετάφραση και ποια μέρη είναι μεταφρασμένα μόνο "ασαφώς".
* Τρέχει σε συστήματα Unix και Windows.
* Υποστηρίζει μορφές πληθυντικού.
* Επισημαίνει τα κενά.
* Οι ασαφείς και οι αμετάφραστες εγγραφές τονίζονται και εμφανίζονται στην κορυφή της λίστας.
* Αυτόματη μεταγλώττιση των αρχείων .mo (προαιρετικά).
* Αυτόματη ενημέρωση κεφαλίδων.
* Ο περιηγητής παραπομπών σας επιτρέπει να δείτε πού και σε ποιο περιεχόμενο χρησιμοποιείται η συμβολοσειρά.
* Μπορείτε να χρησιμοποιήσετε το Poedit για να σαρώσετε τον πηγαίο κώδικα για μεταφράσιμες συμβολοσειρές.
* Ενσωμάτωση σε επιφάνειες εργασίας KDE και GNOME. Κανένα από αυτά τα περιβάλλοντα δεν χρειάζεται, η υποστήριξη τους είναι αυστηρά προαιρετική.
* Υποστήριξη UTF-8. Το Poedit καταλαβαίνει όλες τις υποστηριζόμενες κωδικοποιήσεις από το λειτουργικό σύστημα και δουλεύει εσωτερικά σε Unicode.
* Υποστηρίζει τις μετατροπές μεταξύ μορφών τέλους γραμμής (χρήσιμο εάν χρειάζεται να επεξεργαστείτε καταλόγους χειροκίνητα στα Windows).
* Η μεταφραστική μνήμη αυτοματοποιεί τη μετάφραση συχνών φράσεων. Το Poedit μπορεί να ξαναχρησιμοποιήσει δεδομένα μετάφρασης από όλα τα αρχεία PO, MO και RPM.
* Διάλογος αναζήτησης για γρήγορη περιήγηση στον κατάλογο.
* Επεξεργασία σχολίων.
* Διαχειριστής καταλόγων.
* Υποστήριξη Unicode σε Windows NT/2000/XP (μερική υποστήριξη Unicode σε Windows 9x). Πλήρης υποστήριξη Unicode σε Unix με GTK+ 2.x.
* Ορθογραφικός έλεγχος (GTK+ 2.x).

## Δείτε επίσης
* wxWidgets
* Gettext
* Translate Toolkit
* τοπικοποίηση γλώσσας

## Παραπομπές


## Εξωτερικοί σύνδεσμοι

*  Επίσημη ιστοσελίδα
*  Βίντεο με οδηγίες χρήσης - youtube.org

Κατηγορία:Ελεύθερα προγραμματιστικά εργαλεία υπολογιστή
Κατηγορία:Ελεύθερο λογισμικό προγραμματισμένο σε C++
Κατηγορία:Λογισμικό-Εργαλεία τοπικοποίησης
Κατηγορία:Λογισμικό με τη χρήση άδειας MIT
Κατηγορία:Λογισμικό που χρησιμοποιεί wxWidgets
Κατηγορία:Λογισμικό ανοικτού κώδικα
Κατηγορία:Λογισμικό που χρησιμοποιεί GTK+
Βασίλι Σμισλόφ

Ο **Βασίλι Βασίλιεβιτς Σμισλόφ** (ρωσικά: Василий Васильевич Смыслов, 24 Μαρτίου 1921 – 27 Μαρτίου 2010) ήταν Σοβιετικός (Ρώσος) συγγραφέας, βαρύτονος, γκρανμαίτρ και παγκόσμιος πρωταθλητής στο σκάκι μεταξύ 1957 και 1958.

## Σκακιστική καριέρα
Ο Σμισλόφ υπήρξε διεκδικητής του τίτλου του Παγκόσμιου Πρωταθλητή οκτώ φορές (1948, 1950, 1953, 1956, 1959, 1965, 1983 και 1985), ενώ το 1949 και το 1955 μοιράστηκε την πρωτιά στο Σοβιετικό σκακιστικό πρωτάθλημα. Το σύνολο των 17 μεταλλίων του σε σκακιστικές Ολυμπιάδες είναι ρεκόρ όλων των εποχών. Επίσης, σε Ευρωπαϊκά ομαδικά πρωταθλήματα, ο Σμισλόφ κέρδισε δέκα χρυσά μετάλλια.

Ο Σμισλόφ παρέμεινε δραστήριος και επιτυχημένος σκακιστής σε ανταγωνιστικό επίπεδο στις δεκαετίες του 1960 και 1970, ενώ προκρινόταν στους τελικούς των διεκδικητών του τίτλου του Παγκόσμιου Πρωταθλητή, μέχρι και το 1983. Παρά τα προβλήματα όρασής του μέχρι και λίγο πριν τον θάνατό του, το 2010, δεν είχε εγκαταλείψει τη μελέτη του για το σκάκι και συνέθετε σποραδικά σκακιστικά προβλήματα.

## Καριέρα στην όπερα
Ο Σμισλόφ ήταν βαρύτονος τραγουδιστής όπερας, αλλά πήρε την απόφαση να ακολουθήσει καριέρα στο σκάκι μετά από μια αποτυχημένη ακρόαση στο Θέατρο Μπολσόι το 1950. Περιστασιακά έδινε ρεσιτάλ κατά τη διάρκεια των τουρνουά σκακιού, που συχνά συνοδευόταν από κάποιους συναδέλφους του γκρανμαίτρ και τον διάσημο πιανίστα και γκρανμαίτρ σκακιστή Μαρκ Ταϊμάνοβ. Ο Σμισλόφ έγραψε κάποτε ότι προσπαθούσε να επιτύχει αρμονία στη σκακιέρα, με τον κάθε πεσσό να βοηθά τους άλλους.

## Συγγραφικό έργο
* 
* 
* 
* 
* 

## Παραπομπές


## Εξωτερικοί σύνδεσμοι

* 

Κατηγορία:Ρώσοι σκακιστές
Κατηγορία:Σοβιετικοί σκακιστές
Κατηγορία:Αποδέκτες του Τάγματος της Φιλίας των Λαών
Πάπας Ιωάννης ΙΓ΄

Ο **Πάπας Ιωάννης ΙΓ΄** (*Papa Giovanni XIII*, 930/935 - 6 Σεπτεμβρίου 972), μέλος της οικογένειας των Κρεσέντσι, χρημάτισε Πάπας από την 1η Οκτωβρίου 965 μέχρι τον θάνατό του. 

Γεννημένος στη Ρώμη, πέρασε την καριέρα του στην παπική αυλή. ήταν αδελφός του Κρεσέντσιο Β΄, *patricius romanorum*, και της Στεφάνια, λαίδης της Παλεστρίνα.

Μετά από μια περίοδο ως επίσκοπος του Νάρνι, εκλέχθηκε Πάπας Ιωάννης ΙΓ΄ πέντε μήνες μετά τον θάνατο του Πάπα Λέοντα Η΄ ως συμβιβαστικός υποψήφιος με την σύμφωνη γνώμη του Αυτοκράτορα Όθωνα Α΄ (936&ndash;973). Η συμπεριφορά του Ιωάννη ΙΓ΄ και η ξένη υποστήριξη τον έκαναν αντιπαθή στη Ρώμη. Υπήρξε μια εξέγερση η οποία κατέληξε στην προσωρινή του εξορία τον Δεκέμβριο 965, αλλά επέστρεψε στη Ρώμη τον Νοέμβριο 966.

Μετά την αποκατάσταση του εργάσθηκε με τον Αυτοκράτορα σε εκκλησιαστικές βελτιώσεις, περιλαμβανομένης της δημιουργίας της Αρχιεπισκοπής του Μαγδεβούργου.

Τα Χριστούγεννα του 967, ο Ιωάννης ΙΓ΄ έστεψε τον γιο του Όθωνα Α΄, τον Όθωνα Β΄ συναυτοκράτορα. Ο Όθωνας Β΄ μετά παντρεύτηκε την ανιψιά του Βυζαντινού Αυτοκράτορα Ιωάννη Α΄ Τσιμισκή, την πριγκίπισσα Θεοφανώ, ως μέρος της συνεχιζόμενης προσπάθειας να συμφιλιωθούν  η Ανατολική και η Δυτική Εκκλησία. Ο Ιωάννης ΙΓ΄ δημιούργησε νέες Λατινικές αρχιεπισκοπές στην νότια Ιταλία, ούτως μειώνοντας την επιρροή της Βυζαντινής Αυτοκρατορίας και της Ανατολικής Ορθόδοξης Εκκλησίας εκεί.

## Βλέπε επίσης
*  Crescenzi family
* Catholic Encyclopedia

## Αναφορές


## Εξωτερικοί σύνδεσμοι

* Opera Omnia by Migne Patrologia Latina with analytical indexes

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 10ου αιώνα